«Շատն ու քիչը չեմ կարող ասել, բայց որ հատկապես վերջին 10 տարվա ընթացքում տեղադրված արձանների 90 տոկոսը ոչ մի աղերս չունի արվեստի հետ՝ միանշանակ է, եւ կարծում եմ, այն ինչ ծախսվել է դրանց վրա, պարզապես գումարների փոշիացում է եղել»,- զրուցակիցս մի պահ լռում է, հետո հարցնում. «Իսկ գիտե՞ք, թե ինչու Գյումրու կենտրոնական հրապարակում դրվեց «Վարդանանց» արձանախումբը, որովհետեւ նախկին քաղաքապետը մեծ ցանկություն ուներ իր անունը որեւէ կերպ անմահացնելու: Արձանախումբը դրվեց, հրապարակն էլ կոչվեց Վարդանանց, թեպետ թե տեղադրման վայրի, թե հենց արձանախմբի վերաբերյալ կային իրարամերժ կարծիքներ՝ հիմնականում բացասական»: